Predbežný návrh opravného rozpočtu č. 3 k všeobecnému rozpočtu na rok 2006 - Všeobecný výkaz príjmov - Výkaz príjmov a výdavkov podľa oddielov - Oddiel III : Komisia - Oddiel VIII, Časť B : Európsky dozorný úradník pre ochranu údajov /* SEK/2006/0633 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 22.5.2006 SEK(2006) 633 v konečnom znení PREDBEŽNÝ NÁVRH OPRAVNÉHO ROZPOČTU Č. 3 K VŠEOBECNÉMU ROZPOČTU NA ROK 2006 VŠEOBECNÝ VÝKAZ PRÍJMOV VÝKAZ PRÍJMOV A VÝDAVKOV PODĽA ODDIELOV Oddiel III – Komisia Oddiel VIII, Časť B — Európsky dozorný úradník pre ochranu údajov (predložený Komisiou) PREDBEŽNÝ NÁVRH OPRAVNÉHO ROZPOČTU Č. 3 K VŠEOBECNÉMU ROZPOČTU NA ROK 2006 VŠEOBECNÝ VÝKAZ PRÍJMOV VÝKAZ PRÍJMOV A VÝDAVKOV PODĽA ODDIELOV Oddiel III – Komisia Oddiel VIII, Časť B — Európsky dozorný úradník pre ochranu údajov So zreteľom na - Zmluvu o založení Európskeho spoločenstva, najmä na jej článok 272, - Zmluvu o založení Európskeho spoločenstva pre atómovú energiu, najmä na jej článok 177, - Nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev[1], najmä na jeho článok 37. Európska komisia týmto predkladá rozpočtovému orgánu predbežný návrh opravného rozpočtu č. 3 k rozpočtu na rok 2006 z dôvodov uvedených v dôvodovej správe. OBSAH DÔVODOVÁ SPRÁVA 4 1. Úvod 4 2. Oddiel III (Komisia) 4 2.1. Európsky úrad pre dohľad nad globálnymi navigačnými satelitnými systémami (GNSS) 4 2.2. Európska agentúra pre bezpečnosť letectva 6 2.3. Európska agentúra pre riadenie operačnej spolupráce na vonkajších hraniciach 7 3. Oddiel VIII, Časť B (Európsky dozorný úradník pre ochranu údajov) 8 SÚHRNNÁ TABUĽKA VÝDAVKOVÝCH KAPITOL FINANČNÉHO VÝHĽADU 9 VŠEOBECNÝ VÝKAZ PRÍJMOV VÝKAZ PRÍJMOV A VÝDAVKOV PODĽA ODDIELOV Všeobecný výkaz príjmov a výkaz príjmov a výdavkov podľa oddielov sa zasielajú osobitne prostredníctvom systému SEI-BUD. Anglická verzia všeobecného výkazu príjmov a výkazu príjmov a výdavkov podľa oddielov je priložená v rozpočtovej prílohe ako príklad. DÔVODOVÁ SPRÁVA 1. ÚVOD Tento predbežný návrh opravného rozpočtu spočíva v štyroch prvkoch, z ktorých tri menia a dopĺňajú oddiel III - Komisia a jeden mení a dopĺňa oddiel VIII časť B - Európsky dozorný úradník pre ochranu údajov a týkajú sa predovšetkým: - posilnenia Európskeho úradu pre dohľad nad globálnymi navigačnými satelitnými systémami (GNSS), s cieľom zohľadniť prenesenie niektorých aktivít spoločného podniku Galileo na tento úrad, - posilnenie personálu Európskej agentúry pre bezpečnosť letectva, s cieľom zohľadniť program kontrol dodržiavania noriem, - posilnenie personálu Európskej agentúry pre riadenie operačnej spolupráce na vonkajších hraniciach, - posilnenie rozpočtových prostriedkov uvedených v položke B- 1 1 7 5 „Náklady na preklady a tlmočenie“ pre Európskeho dozorného úradníka pre ochranu údajov. 2. ODDIEL III (KOMISIA) 2.1. Európsky úrad pre dohľad nad globálnymi navigačnými satelitnými systémami (GNSS) Európsky úrad pre dohľad GNSS bol vytvorený nariadením Rady (ES) č. 1321/2004 z 12. júla 2004[2] o štruktúrach riadenia európskych programov satelitnej rádiovej navigácie. Poslanie úradu pre dohľad je čiastočne vymedzené v článku 2 nariadenia č. 1321/2004. Úrad je predovšetkým orgánom udeľujúcim koncesiu súkromnému koncesionárovi systému, s ktorým uzatvára koncesnú zmluvu. Úrad začal postupe fungovať v priebehu leta 2005 a plne operatívny sa stane počas roka 2006. Bol vytvorený s cieľom úspešne zavŕšiť etapu vývoja spoločného podniku Galileo s dobou existencie závislou od trvania tejto etapy, ktorá mala pôvodne pokrývať roky 2002 až 2005 vrátane, ale bola predĺžená do roku 2008. Z uvedeného vyplýva, že za súčasných okolností spoločný podnik Galileo neukončí svoju činnosť pred rokom 2008, čo predstavuje predĺženie jeho existencie približne o 3 roky oproti pôvodne plánovanému trvaniu. Komisia považuje toto predĺženie existencie spoločného podniku po roku 2006 za neužitočné a nákladné, keďže úrad pre dohľad môže počas roka 2006 prevziať všetky aktivity, ktoré v súčasnosti vykonáva spoločný podnik. S cieľom ukončiť činnosť spoločného podniku Galileo a umožniť, aby úrad pre dohľad mal právny základ na prevzatie podstatnej časti aktivít v súčasnosti vykonávaných spoločným podnikom, Komisia začala postup na zmenenie a doplnenie príslušných nariadení. Aktivity, ktoré budú postupne prenesené na úrad pre dohľad sú tieto: - Dohľad nad vykonávaním etapy vývoja: technický vývoj systému prostredníctvom dohody, ktorá sa má uzatvoriť s Európskou vesmírnou agentúrou. - Príprava etapy zavádzania a prevádzkovania a najmä rokovania o koncesionárskych zmluvách. - Výskumné aktivity (6. a 7. Rámcový program výskumu a vývoja). S cieľom definovať a podporovať budúce uplatňovanie satelitnej rádionavigácie a pripraviť budúcu generáciu satelitov, úrad pre dohľad bude musieť začať alebo financovať mnohé výskumné práce nielen počas etapy vývoja, ale aj počas etapy zavádzania a prevádzkovania programu. - Sledovanie vedeckých aktivít vyvíjaných v rámci medzinárodnej spolupráce, najmä s Čínou a Izraelom. - Práce spojené s likvidáciou spoločného podniku po 31. decembri 2006. Je potrebné poznamenať, že rozpočet úradu pre dohľad na rok 2006, tak ako bol predložený Komisiou v predbežnom návrhu rozpočtu na rok 2006, nemohol z objektívnych a najmä právnych dôvodov zohľadniť túto situáciu. Úrad pre dohľad musí za týchto okolností pred koncom roka 2006 disponovať potrebnými prostriedkami, najmä pokiaľ ide o personál potrebný na plnenie úloh spoločného podniku. Navrhovaný predbežný návrh opravného rozpočtu korešponduje s odhadovanými personálnymi potrebami na rok 2006, t. j. 39 zamestnancov (z toho 11 zamestnancov prijatých v roku 2005, 9 zamestnancov v roku 2006 a 19 zamestnancov prijatých po schválení opravného rozpočtu rozpočtovým orgánom). Tento odhad je založený na pracovnom programe úradu pre dohľad na rok 2006 a na porovnaní so stavom personálu spoločného podniku Galileo. Spoločný podnik, ktorý mal 43 zamestnancov začiatkom roka 2006, musí preniesť všetky svoje aktivity na úrad pre dohľad, hneď ako ich bude úrad pre dohľad schopný prevziať a najneskôr do konca roka 2006. Je teda nevyhnutné, aby úrad pre dohľad mal v treťom štvrťroku 39 zamestnancov s cieľom prenesenia znalostí a aktivít na úrad. Toto opatrenie bude sprevádzané príslušným znížením stavov spoločného podniku, až do jeho úplného rozpustenia v roku 2006, bez toho, aby bol tým dotknutý dobrý priebeh programov Galileo a EGNOS. Navrhované zvýšenie stavu personálu z 20 na 39 vysoko kvalifikovaných osôb implikuje zvýšenie sumy určenej na platy, ale takisto zvýšenie nákladov na zrýchlený nábor pracovníkov, čo zahŕňa aj príspevky na usídlenie a výdavky na sťahovanie. Na výberové pohovory budú totiž pozvaní a následne prijatí kandidáti zo všetkých krajín. Úrad pre dohľad musí pred koncom roka 2006 disponovať finančnými prostriedkami potrebnými na splnenie úloh doplňujúcich úlohy, ktoré boli pôvodne stanovené. Na tento účel bude potrebný dodatočný rozpočet vo výške 3 050 000 EUR. 2.2. Európska agentúra pre bezpečnosť letectva Európska agentúra pre bezpečnosť letectva (EABL) bola vytvorená nariadením Európskeho parlamentu a Rady (ES) č. 1592/2002 z 15. júla 2002[3] o spoločných pravidlách v oblasti civilného letectva a zriadení Európskej agentúry pre bezpečnosť letectva. Úlohy agentúry sú vymedzené v článku 5 tohto nariadenia a týkajú sa osvedčovania letovej a environmentálnej spôsobilosti lietadiel a výrobkov, príslušných častí a zariadení, osvedčovania konštrukčných a výrobných organizácií, ako aj údržby a leteckej spôsobilosti lietadiel a výrobkov, leteckých častí a zariadení a osvedčovania organizácií a personálu zúčastňujúceho sa na týchto úlohách. Pokiaľ ide o dohľad pri uplatňovaní právnych predpisov Spoločenstva členskými štátmi a tými, na ktorých sa tieto predpisy uplatňujú, nariadením sa predovšetkým stanovuje: - v jeho článku 45, že agentúra pomáha Komisii pri monitorovaní uplatňovania tohto nariadenia a jeho vykonávacích predpisov uskutočňovaním kontrol dodržiavania noriem príslušnými orgánmi členských štátov a - v jeho článku 16 ods. 4, že Komisia stanoví pracovné metódy agentúry s cieľom vykonávať úlohy spojené s kontrolou dodržiavania noriem, v súlade s postupom uvedeným v článku 54 ods. 2 (komitológia – poradný výbor). Pri výkone článku 16 ods. 4 Komisia prijme v nasledujúcich týždňoch nariadenie o pracovných metódach agentúry s cieľom vykonávania kontroly dodržiavania noriem. Táto skutočnosť môže ovplyvniť zdroje agentúry, pokiaľ ide o výdavky určené na vzdelávanie jej vlastného personálu a personálu členských štátov zúčastňujúceho sa na práci kontrolných skupín a pokiaľ ide o počet inšpektorov, ktorých je potrebné prijať na dobré zabezpečenie plnenia týchto úloh. Na základe predpisov navrhovaných Komisiou, agentúra musí stanoviť plán kontrol dodržiavania noriem, kvalifikačných kritérií jej vlastného personálu a personálu členských štátov, ktorý sa bude zúčastňovať na kontrolách a zorganizovať vzdelávanie tohto personálu. Agentúra musí takisto vykonávať kontroly a predkladať správy kontrolovaným vnútroštátnym orgánom a Komisii. Agentúra musí taktiež preplácať služobné náklady nielen svojim vlastným inšpektorom, ale aj inšpektorom vnútroštátnych orgánov, ktorí budú členmi kontrolných skupín. Nariadenie navrhované Komisiou sa týka pracovného programu agentúry na rok 2006. Európska agentúra pre bezpečnosť letectva musí za týchto okolností pred koncom roka 2006 disponovať potrebnými prostriedkami, najmä pokiaľ ide o personál potrebný na plnenie úloh spojených s kontrolou noriem. Navrhovaný predbežný návrh opravného rozpočtu korešponduje s odhadovanými personálnymi potrebami na rok 2006, t. j. 336 zamestnancov (z toho 328 na rok 2006 a 8 zamestnancov dodatočne prijatých po schválení opravného rozpočtu rozpočtovým orgánom). Tento odhad je založený na pracovnom programe EABL na rok 2006. Navrhované zvýšenie personálu z 328 na 336 vysoko kvalifikovaných osôb implikuje zvýšenie sumy na mzdové náklady, ale takisto zvýšenie nákladov na služobné cesty. Európska agentúra pre bezpečnosť letectva musí pred koncom roka 2006 disponovať prostriedkami potrebnými na splnenie úloh doplňujúcich úlohy, ktoré boli pôvodne stanovené. Na tento účel bude potrebný dodatočný rozpočet vo výške 1 114 000 EUR. Potrebné rozpočtové prostriedky sa odčerpajú v rámci rozpočtovej kapitoly v oblasti politiky TREN, z rozpočtovej položky týkajúcej sa bezpečnosti dopravy (06 02 03) 2.3. Európska agentúra pre riadenie operačnej spolupráce na vonkajších hraniciach Rozpočet 2006 Agentúry FRONTEX, tak, ako bol predložený Komisiou v predbežnom návrhu rozpočtu na rok 2006, bol pripravený na základe legislatívneho finančného výkazu sprevádzajúceho návrh nariadenia Rady, ktorým sa vytvára Agentúra. Požadované prostriedky na administratívne výdavky (hlavy 1 a 2) predstavovali 2,314 milióna EUR a na prevádzkové výdavky (hlava 3) 7,440 milióna EUR, teda spolu 9,754 milióna EUR. Počas rozpočtového postupu bola na základe pozmeňujúceho návrhu Parlamentu pridelená dotácia pre hlavu 3 vo výške 9,440 milióna EUR. Príspevok Spoločenstva na rok 2006 pre Agentúru predstavuje teda 11,754 milióna EUR. Počet postov pre dočasných zamestnancov zostáva 17, tak ako je uvedené vo finančnom výkaze. Počas posledného stretnutia dňa 24. marca 2006 správna rada Agentúry FRONTEX rozhodla o novom pláne pracovných miest, a podľa toho i revidovala rozpočet na rok 2006. Je potrebné zdôrazniť, že Agentúra FRONTEX začala fungovať na jeseň 2005. Navrhovaná oprava sa teda zakladá na novozískaných skúsenostiach z fungovania a najmä na lepšej znalosti administratívneho prostredia. Odhaduje sa, že administratívne výdavky by dosiahnuť 6,1 milióna EUR a v roku 2006 bude potrebných 28 postov pre dočasných zamestnancov, teda zvýšenie o 11 postov. Z toho dôvodu a s cieľom nezvyšovať príspevok Spoločenstva, by sa mal uskutočniť presun rozpočtových prostriedkov vo výške 3,786 milióna EUR z hlavy 3 do hláv 1 a 2. Hlavným dôvodom dodatočnej žiadosti týkajúcej sa administratívnych výdavkov je podcenenie personálnych potrieb nevyhnutných na dobré plnenie úloh Agentúry. Bez tejto zmeny doplnenia nie je možné, aby Agentúra zabezpečila potrebnú administratívnu podporu a štruktúry vnútornej kontroly na zabezpečenie dobrého riadenia svojich aktivít. Dočasné posty (37 % z celkového personálu) budú pridelené výlučne na pozície manažmentu a administratívne úlohy. Výpočet personálnych nákladov zohľadňuje aj skutočnosť, že nábor zamestnancov sa uskutoční počas roka 2006. Na tento účel budú koncom marca uverejnených oznamy na 14 voľných pracovných miest. 3. ODDIEL VIII, ČASť B (EURÓPSKY DOZORNÝ ÚRADNÍK PRE OCHRANU ÚDAJOV) Celkový ročný rozpočet Európskeho dozorného úradníka pre ochranu údajov v roku 2006 predstavuje 3 583 833 EUR. Zahŕňa rozpočtovú položku B- 1 1 7 5 „Náklady na preklady a tlmočenie“, ktorej prostriedky predstavujú 112 491 EUR. Táto suma bola vypočítaná na základe počtu prekladov realizovaných v roku 2004 a začiatkom roka 2005. Tento objem sa v druhej polovici roka 2005 zväčšil a táto tendencia bude pravdepodobne pokračovať. Následne na dohodu o administratívnej spolupráci podpísanú v júni 2004 generálnymi sekretariátmi Európskeho parlamentu, Rady a Komisie, ako aj Európskym dozorným úradníkom bude preklady realizovať Rada. Dohoda na úrovni jednotlivých útvarov bola podpísaná v júli 2005 s cieľom stanoviť praktické spôsoby spolupráce, najmä ceny, ktoré korešpondujú s cenami Prekladateľského strediska v Luxemburgu. Na tomto základe a v miere, v akej Európsky dozorný úradník zabezpečuje plánované riadenie žiadostí o preklad, cena predstavuje 61,5 eura za stranu. Európsky dozorný úradník pre ochranu údajov sa snaží obmedziť počet prekladov na nevyhnutné minimum: preklady do dvoch jazykov na internetovú stránku a informačný list, preklady výročnej správy do 19 oficiálnych jazykov, odpovede občanom v ich jazyku, preklady legislatívnych stanovísk Európskeho dozorného úradníka v 19 jazykoch na účely ich uverejnenia v Úradnom vestníku. V roku 2005, v čase predbežného návrhu rozpočtu na rok 2006, Európsky dozorný úradník pre ochranu údajov nemal ešte za sebou ani dva roky existencie. Ako nový orgán v prvej fáze fungovania nemal ešte skúsenosti potrebné na stanovenie odhadov. V tom čase bol vytváranie dokumentov ešte pomerne obmedzené a Európsky dozorný úradník pre ochranu údajov, nemajúc ukončený úplný operačný cyklus, nedisponoval s dostatočnými komparatívnymi údajmi na stanovenie rozpočtu založeného na skúsenosti. V súčasnom štádiu je možné jasne zhodnotiť objem dokumentov a príslušné ceny. Z tohto dôvodu sa požaduje predbežný návrh opravného rozpočtu na rok 2006, rozpočtové prostriedky v rozpočtovej položke B- 1 1 7 5 „Náklady na preklady a tlmočenie“, by mali byť v roku 2006 upravené z 112 491 EUR na 667 036 EUR. SÚHRNNÁ TABUĽKA VÝDAVKOVÝCH KAPITOL FINANČNÉHO VÝHĽADU Finančný výhľad na rok 2006 Výdavková kapitola/výdavková podkapitola | Finančný výhľad na rok 2006 | Rozpočet na rok 2006 vrátane PNOR 1* -.2/2006 | PNOR 3/2006 | Rozpočet na rok 2006 vrátane PNOR 1 -3/2006 | |VRP |PRP |VRP |PRP |VRP |PRP |VRP |PRP | |1. POĽNOHOSPODÁRSTVO | | | | | | | | | |- Poľnohospodárske výdavky |44 847 000 000 | |43 279 720 000 |43 279 720 000 | | |43 279 720 000 |43 279 720 000 | |- Opatrenia na rozvoj vidieka a súvisiace opatrenia |7 771 000 000 | |7 771 000 000 |7 711 300 000 | | |7 771 000 000 |7 711 300 000 | |Spolu |52 618 000 000 | |51 050 720 000 |50 991 020 000 | | |51 050 720 000 |50 991 020 000 | | Rozdiel | | |1 567 280 000 | | | |1 567 280 000 | | | 2. ŠTRUKTURÁLNE OPATRENIA | | | | | | | | | |- Štrukturálne fondy |38 523 000 000 | |38 522 922 880 |32 134 099 237 | | |38 522 922 880 |32 134 099 237 | |- Kohézny fond |6 094 000 000 | |6 032 082 110 |3 505 500 000 | | |6 032 082 110 |3 505 500 000 | |Spolu |44 617 000 000 | |44 555 004 990 |35 639 599 237 | | |44 555 004 990 |35 639 599 237 | | Rozdiel | | |61 995 010 | | | |61 995 010 | | | 3. VNÚTORNÉ POLITIKY |9 385 000 000 | |9 387 512 774 |8 904 016 732 |+3 050 000 |+3 050 000 |9 390 562 774 |8 907 066 732 | | Rozdiel | | |12 285 815 | | | |9 235 815 | | | 4. VONKAJŠIE OPATRENIA |5 269 000 000 | |5 544 000 000 |5 369 049 920 | | |5 544 000 000 |5 369 049 920 | | Rozdiel | | |-275 000 000 | | | |-275 000 000 | | | 5. ADMINISTRATÍVA |6 708 000 000 | |6 656 369 817 |6 656 369 817 |+554 545 |+554 545 |6 656 924 362 |6 656 924 362 | | Rozdiel | | |51 630 183 | | | | 51 075 638 | | | 6. REZERVY |458 000 000 | |458 000 000 |458 000 000 | | |458 000 000 |458 000 000 | |- Záručná rezerva |p.m. | |229 000 000 |229 000 000 | | |229 000 000 |229 000 000 | |- Rezerva na núdzovú pomoc |p.m. | |229 000 000 |229 000 000 | | |229 000 000 |229 000 000 | | Rozdiel | | |p.m. | | | |p.m. | | | 7. PREDVSTUPOVÁ POMOC |3 566 000 000 | |2 572 159 038 |2 984 409 038 | | |2 572 159 038 |2 984 409 038 | | Rozdiel | | | 1 085 400 000 | | | | 1 085 400 000 | | |8. KOMPENZÁCIA |1 074 000 000 | |1 073 500 332 |1 073 500 332 | | |1 073 500 332 |1 073 500 332 | | Rozdiel | | | 499 668 | | | | 499 668 | | | SPOLU | 123 695 000 000 |119 292 000 000 |121 297 266 951 |112 075 965 076 |+3 604 545 |+3 604 545 |121 300 871 496 |112 079 569 621 | | Rozdiel | | |2 504 090 676 |7 322 392 551 | | |2 500 486 131 |7 318 788 006 | | * Pre PNOR 1 suma Fondu solidarity EÚ ja zahrnutá mimo rámca výdavkových kapitol 3 a 7 tak, ako je stanovené v Medziinštitucionálnej dohode zo 7. novembra 2002 (Ú. v. ES C 283, 20.11.2002). [1] Ú. v. ES L 248, 16.9.2002, s. 1. [2] Ú. v. EÚ L 246, 20.7.2004, s. 1. [3] Ú. v. ES L 240, 7.9.2002, s. 1.